****

**Mediatiedote julkaisuvapaa ke 24.8.2016 klo 15.00**

**Pienten keskustojen voittaja on ratkaistu**

***”Pehmeä hauki ui Mäntyharjulle”***

Valtakunnallinen **Elävät Kaupunkikeskustat ry** palkitsi Mäntyharjun

PIKE-palkinnolla. Kilpailun kohteena olivat Suomen pienet keskukset kooltaan korkeintaan noin 5000 asukasta. Jokainen Suomen maakuntaliitoista sai esittää yhtä ehdokasta kilpailuun. PIKE-kilpailu järjestettiin nyt kolmatta kertaa. Mänttä voitti 2014 ja Vääksy 2016. Kiertopalkinto on ”pehmeä hauki”. Se luovutettiin 24.8.2016 Seinäjoella keskustakonferenssin yhteydessä.

**Palkintoraadin puheenjohtaja Pertti Räsänen kehuu etenkin elinkeinotoimijoiden ja julkisen hallinnon yhteistä jäntevää sekä kestävää kehittämisotetta, josta jokainen kunta voisi ottaa esimerkkiä.**

**SALMELA ON ILMIÖ**

Kulttuuriyrittäjä Tuomas Hoikkala loi taidekeskus Salmelan vuonna 1989. Se toimii näyttävästi Mäntyharjun vanhan keskustan kulttuurimaisemassa. On suhteellisesti jopa Suomen näkyvin kesäkulttuuritapahtuma yli 30 000 vierailijoineen. Kehittyy ja uudistuu joka vuosi saaden aina kansainvälistäkin huomiota. Salmela haastaa nyt onnistuneesti varsinaista nykyistä kuntakeskusta mukaansa.

**KUNTAKIN KIIHDYTTÄÄ VAHVASTI**

Kunta ja kehittämisyhtiö ponnistelevat omaa menestystarinaansa. Kansainvälinen arkkitehtiopiskelijakilpailu on kanavoinut raikkaita ideoita aina Kanadaa ja Kiinaa myöten. Niitä juurrutetaan nyt Kurkilahden kauniisiin rantamaisemiin rautatieaseman äärelle. Julkinen hallinto ja elinkeinoelämä kehittävät yhdessä uudistusta. Kahden keskuksen etäisyys kuroutuu yhteen niin henkisesti kuin rakenteellisestikin. Lähivuosina Suomi näkee näiden lupaavien ideoiden toteutuvan. Pyrkimykset ovat esimerkillisen kunnianhimoisia.

PIKE-RAADIN KOMMENTTEJA:

**”Mäntyharju on unelmapaikka kakkosasumiseen keskustapalveluineen ja järviluontoineen”**

**”näkyvää myönteistä julkisuuskuvaa on onnistuttu ylläpitämään erinomaisesti vuodesta toiseen”**

**”kehittäminen ja kehittyminen ovat pitkäjänteisiä sekä tavoitteet ovat nyt selkeät”**

**”rautatie tuo pääkaupunkiseudulta Mäntyharjulle sujuvasti vain parissa tunnissa”**

**”luontaiset vahvuudet on osattu hyödyntää juurevassa kehittämisyhteistyössä”**

**”uusi ympärivuotinen majoituspalvelukokonaisuus voimistaa kulttuurikeskus Salmelaa”**

**”Mäntyharju on jo hyvin ympärivuotinen”**

**”upea maisemarakenne vesistöineen sekä Repoveden vaikuttavan kansallispuiston läheisyys”**

***”Mäntyharju-brändin lisäterävöittäminen vierailijoille esim. jo rautatieasemalla?”***

***”saadaanko uusi ja vanha keskus kurottua yhdeksi kokonaisuudeksi”?***

***”kauniit järvinäkymät ovat osin jo hieman kasvamassa umpeen?”***

***”Miten Mäntyharju voisi hyödyntää tulevaisuuden terveys- ja hyvinvointinäkökulmaa?”***

**PIKE-raati:**

arkkitehti SAFA Pertti Räsänen (puheenj.) Mikkelin kaavoitusp.(eläkk.) p. 0440 250573

toiminnanjohtaja Marja-Leena Monni Kouvolan Ydinkeskusta ry

kauppapaikka-asiantuntija Kyösti Pätynen Ramboll Finland Oy (eläkk.)

tutkija /TkT Emilia Rönkkö Oulun Yliopisto

toiminnanjohtaja Pokko Lemminkäinen (siht.) Elävät Kaupunkikeskustat ry p. 040 555 3462

**ELÄVÄT KAUPUNKIKESKUSTAT RY PÄHKINÄNKUORESSA**

(kotisivut [www.kaupunkikeskustat.fi](http://www.kaupunkikeskustat.fi/))

*”JO 19 VUOTTA ELÄVIÄ KESKUSTOJA SUOMEEN”*

Yhdistys on perustettu 1997. Siihen kuuluu laajapohjaisesti kaupunkikeskustatoimijoita ympäri Suomea. Jokainen yhdistyksen jäsen on mukana kehittämässä aktiivisesti omaa kaupunkikeskustaansa.

Kehittämistyökaluihin kuuluvat esimerkiksi kaavoitus, rakenteellinen ja kaupunkikuvallinen kehittämistyö, kiinteistöjen ja kortteleiden jalostaminen, kaupallisten toimintojen kehittäminen sekä erilaiset markkinointi- ja viestintätuotteet sekä elämykselliset keskustatapahtumat.

* Elävät Kaupunkikeskustat ry:ssä on noin 100 jäsentä lähtien kaupungeista, kaupunkikeskustayhdistyksistä, kaupan keskusjärjestöistä, kaupan keskusliikkeistä, keskustakehittämisen asiantuntijoista
* kotipaikka on Helsingissä Kuntatalolla
* on kattojärjestö suomalaisten kaupunkikeskustojen kehittämisyhteistyölle
* edistää kaupunkikeskustojen kehittymistä
* synnyttää yhteistyötä eri kaupunkikeskustojen osapuolten välille
* innostaa investointeihin
* edistää asiantuntemusta
* jakaa vuosittain keskustapalkinnon lisäksi PIKE-palkinnon
* järjestää seminaareja mm. Vääksyn kevätseminaari 21.4.2016
* **konferenssi on Seinäjoella 24.- 25.8.2016**
* syysopintomatkat: 2006 Bilbao, 2007 Genova, 2008 Budapest, 2009 Berliini, 2010 Torino, 2011 Pietari, 2012 Lontoo, 2013 Dresden, 2014 Tallinna, 2015 Bratislava/Wien, 2016 Varsova
* Ympäristöministeriö on yhdistyksen päätukija

**PIENTEN KESKUSTOJEN VOITTAJAT ELI PIKE-PALKINNOT**

2014 Mänttä

2015 Vääksy

**2016 Mäntyharju**

**KAUPUNKIKESKUSTAPALKINNOT**

1. Kajaani 1999

2. Lahti 2000

3. Oulu 2002

4. Kouvola (ja H:linna) 2003

5. Pori 2004

6. Joensuu 2005

7. Vaasa 2006

8. Jyväskylä 2007

9. Imatra 2008

10. Rauma 2009

11. Kotka 2010

12. Kokkola 2011

13. Mikkeli 2012

14. Kemi 2013

15. Kuopio 2014

16. Hyvinkää 2015

17. Tampere 2016

Pokko Lemminkäinen

toiminnanjohtaja / puh. 040 555 3462

**Elävät Kaupunkikeskustat ry**

pokko.lemminkainen@kaupunkikeskustat.fi